Abu Qatada, 7. juli 2013
**Abu Qatada** (arabisk: أبو قتادة الفلسطيني , *Abū Qatāda al-Filasṭīnī*, også kalt *Omar Abu Omar*, egentlig **Omar Mohammed Othman**; født 1959/1960 i Betlehem i daværende Jordan) er en islamistisk fundamentalist av palestinsk herkomst med jordansk statsborgerskap.

Liv og virke
------------

Qatada levde fra 1993 til 2013 som politisk flyktning i Storbritannia, ettersom hans hjemland hadde satt ham i sammenheng med en rekke dødelige bombeattentater og hadde dømt ham til døden *in absentia* i 1998.[] Han går for å ha vært en av de mest innflytelsesrike jihadister i Europa.[] Han var nær venn med Abu Hamza al-Masri og Omar Bakri Mohammed.[]

Den spanske undersøkelsesdommer Baltasar Garzón betegnet Abu Qatada som et geistlig overhode for mujahedinene, og Osama bin Ladens sendemann i Europa.[] Opptak av hans prekener ble funnet i Mohammed Attas leilighet. Han måtte holde sine prekener i Four Feathers Club nær Baker Street i London, ettersom han var uønsket i de fleste av byens moskeer.[]

Flukt og arrestasjon
--------------------

Han gikk i dekning i 2002, men i oktober 2002 ble han funnet. Han ble arrestert i et samfunnshus sør i London og brakt til Belmarsh-fengselet.[] Han ble imidlertid løslatt mot kausjon for en kortere periode fra mars 2005, men ble igjen arrestert i august samme år, i påvente av utlevering til Jordan.[] Abu Dahdah, en av de hovedmistenkte for terrorangrepene i Madrid, hadde besøkt Qatada over 25 ganger med penger og åndsfrender. Han nyter fremdeles (2019) betydelig respekt blant mange islamister.[] I juni 2007 forsøkte islamister fra terrororganisasjonen Islams armé forgjeves å få i stand en utveksling av Qatada mot jornalisten Alan Johnston som var blitt bortført på Gazastripen.

I februar 2009 gav Storbritannias høyesterett tillatelse til at Abu Qatada skulle bli utvist til Jordan.
Den europeiske menneskerettighetsdomstol omstøtte i januar 2012 utleveringsbeslutningen ettersom Jordan stod klar med anklager som med høy sannsynlighet hvilte på utsagn som var fremkommet under tortur.

Løslatelse og utvisning
-----------------------

Den 13. februar 2012 ble Abu Qatada løslatt under strenge vilkår. Han måtte blant annet klare seg uten pass, bære et elektronisk armbånd, ikke få besøk med unntak av hans kone og barn, kunne bare eie én bankkonto, ikke ha noen telefon eller andre databærende instrumenter, og ikke motta noen besøkende som medbragte datautstyr.

Den 7. juli 2013 ble Abu Qatada tilslutt utvist til Jordan. Dette skjedde etter at det ble avtalefestet mellom Storbritannia og Jordan at intet bevismateriale skulle benyttes mot ham hvis det var fremkommet under tortur. Den 24. september 2014 frikjente en jordansk militærdomstol ham fra anklagene om at han hadde planlagt angrep på amerikanske og israelske borgere. Til tross for avtalen mellom Storbritannia og Jordan, ble det under rettssaken muligens benyttet utsagn fra en påstått medsammensvoren som var blitt torturert.

Referanser
----------

1. ↑  Helfer von Bin Laden wird ausgeliefert BAZ Online, 7. juli 2013
2. ↑  Hassan Butt: *Appell an meine Glaubensbrüder: Setzt dem Terror ein Ende!.* *NZZ*, 5. juli 2007.
3. ↑   .  Manglende eller tom `|tittel=` (hjelp)
4. ↑  *Chamber judgment Othman (Abu Qatada) v. the United Kingdom.* *EGMR*, 17. januar 2012 (pdf)
5. ↑  *Abu Qatada released under strict bail conditions.* *The Telegraph*, 13. februar 2012.
6. ↑  Deutsche Welle: Hassprediger Qatada nach Jordanien abgeschoben, 7. juli 2013.
7. ↑  Spiegel Online: Qaida-Unterstützer: Jordanisches Gericht lässt Hassprediger Abu Qatada frei, 24. september 2014.
8. ↑  Human Rights Watch: *Abu Qatada Trial Showed UK/Jordan Torture Treaty is Worthless*, 11. juli 2014

Eksterne lenker
---------------

* (en) Abu Qatada – kategori av bilder, video eller lyd på Commons Rediger på Wikidata
* BBC 2006
* Die ZEIT 2002 nach seinem Untertauchen
* CNN-Interview Nov.2001 Arkivert 13. juli 2019 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |